Na osnovu člana 223 stav 1 Zakona o planiranju prostora i izgradnji objekata („Službeni list CG“, br. 64/17, 44/18, 63/18 i 82/20), člana 38 tačka 2 Zakona o lokalnoj samoupravi („Službeni list CG“, br. 2/18, 34/19 i 38/20) i člana 46 Statuta opštine („Službeni list CG – Opštinski propisi“, broj 38/18), Skupština opštine Rožaje, na sjednici održanoj dana 03.12.2020.godine, d o n i j e l a j e

**O D L U K U**

**o izmjenama i dopunama Odluke o postavljanju odnosno građenju i uklanjanju pomoćnih objekata**

**Član 1**

U Odluci o postavljanju, odnosno građenju i uklanjanju pomoćnih objekata („Službeni list CG – opštinski propisi“, broj 31/14) u članu 2 stav 1 alineja 2 poslije riječi: „plinski sistemi“ dodaju se riječi: „I foto-naponski paneli za proizvodnju električne energije iz obnovljivih izvora, snage do 10 kW, na krovu osnovnog, odnosno drugog pomoćnog objekta (u daljem tekstu: foto-naponski paneli)“.

**Član 2**

Član 11 mijenja se i glasi:

„Na dijelu teritorije Opštine Rožaje, na kojoj nije izgrađena vodovodna i kanalizaciona infrastruktura, u okviru urbanističke odnosno katastarske parcele, mogu se graditi pomoćni objekti tipa 2 i to: septičke bio-jame, bunari, cistjerne za vodu, rezervoari i bistjerne.

Pomoćni objekti tipa 2: šahtovi, kotlarnice, uređaji za grijanje i hlađenje, plinski sistemi i foto naponski paneli mogu se graditi na cijeloj teritoriji Opštine Rožaje.

**Član 3**

U članu 14 stav 1 riječi: „Zakonom o uređenju prostora i izgradnji objekata“ zamjenjuju se riječima: „zakonom kojim se uređuju pitanja planiranja prostora i izgradnje objekata“.

Poslije stava 4 dodaje se novi stav koji glasi:

„Izuzetno od odredbi stava 1 ovog člana, tehničku dokumentaciju za postavljanje pomoćnog objekta koji se postavlja kao gotov proizvod, odnosno koji je fabričke proizvodnje čini tipski projekt dobijen od proizvođača.“

**Član 4**

Ova Odluka stupa na snagu osmog dana od dana objavljivanja u „Službenom listu Crne Gore – opštinski propisi“.

Broj:02-016/20-347

Rožaje, 04. 12. 2020. godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s.r.