Na osnovu člana 4 stav 2 tačka 3 i 4 Zakona o državnoj imovini (“Sl. list CG“, br. 21/09 i 40/11), člana 27 stav 1 tačka 16 i člana 38 stav 1 tačka 9 Zakona o lokalnoj samoupravi (”Sl. list CG”, br. 2/18, 34/19 i 38/20), člana 46 stav 1 tačka 9 Statuta Opštine Rožaje (“Sl. list CG-opštinski propisi“, br. 38/18) i člana 2 Odluke o Budžetu opštine Rožaje za 2020. godinu (“Sl. list CG-opštinski propisi“, br. 054/19 )**,** Skupština opštine Rožaje, na sjednici održanoj dana 03.12.2020.godine, donijela je

**O D L U K U**

o prenosu prava svojine bez naknade

**Član 1**

**Kalač Hani, (čiji je posebni staratelj Azra Lukač iz Rožaja)**  iz Rožaja, dodjeljuje se katastarska parcela br.1386/57, u površini od 300 m2 , upisana u Listu nepokretnosti br. 344 na ime Crna Gora-svojina, Opština Rožaje-raspolaganje, bez naknade.

Zemljište po kulturi je šuma I klase, a po planu namjene-mješovita namjena.

**Član 2**

Zemljište iz člana 1. ove odluke imenovanoj se dodjeljuje kao licu u stanju socijalne potrebe, koja je dijete bez roditelja, radi rješavanja stambenog pitanja. Navedena parcela nalazi se u granicama Detaljnog urbanističkog plana “Industrijska zona Zeleni”.

**Član 3**

Lice iz člana 1 ove Odluke stiče pravo upisa prava svojine na nepokretnosti kod Uprave za nekretnine CG-PJ Rožaje, nakon izmirenja ugovorenih obaveza.

**Član 4**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 5**

Ovlašćuje se Direkcija za imovinu i zaštitu prava opštine da na osnovu ove Odluke kod Uprave za nekretnine CG – PJ Rožaje, podnese zahtjev i preduzme sve druge potrebne radnje radi sprovođenja ove Odluke.

**Član 6**

Ova Odluka stupa na snagu osmog dana od dana objavljivanja u “Službenom listu CG-opštinski propisi”.

Broj:02-016/20-359

Rožaje, 04. 12. 2020.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s.r.