Na osnovu člana 40 stav 2 tačka 3 i 4 Zakona o državnoj imovini (“Sl. list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi (”Sl. list CG”, br. 2/18, 34/19 i 38/20), člana 46 stav 1 tačka 9 Statuta Opštine Rožaje (“Sl. list CG-opštinski propisi“, br. 38/18) i člana 2 Odluke o Budžetu opštine Rožaje za 2020. godinu (“Sl. list CG-opštinski propisi“, br. 054/19 )**,** Skupština opštine Rožaje, na sjednici održanoj dana 03.12.2020.godine, donijela je

**O D L U K U**

o prodaji građevinskog zemljišta

**Član 1**

**Juković Merimi**  iz Rožaja, prodaje se dio katastarske parcele br. 1926 KO Rožaje, u površini od 4 m2, upisana u Listu nepokretnosti, br. 636, na ime Crna Gora svojina, Opština Rožaje-raspolaganje, predmetni dio kat. parcele je upisan kao teret-zemljište pod objektom-porodična stambena zgrada, objekat br. 2 upisana u LN br. 648, na ime Juković Asim Merima-korišćenje, Opština Rožaje – svojina.

Zemljište po kulturi je ulica Novopazarska, predmetni dio kat. parcele upisan je kao teret –zemljište pod objektom-porodična stambena zgrada, a po planu namjene površina za porodično stanovanje male gustine.

**Član 2**

Vrijednost predmetnog zemljišta je utvrđena za kat.parcelu 1926 KO Rožaje za površinu od 4 m2 u iznosu od 77,50 eura po 1 m2, što ukupno iznosi **310,00e**.

Cijenu je utvrdila opštinska komisija za procjenu tržišne vrijednosti nepokretne opštinske imovine.

**Član 3**

Lice iz člana 1 ove Odluke stiče pravo upisa prava svojine na nepokretnosti kod Uprave za nekretnine CG-PJ Rožaje, nakon izmirenja ugovorenih obaveza.

**Član 4**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 5**

Ovlašćuje se Direkcija za imovinu i zaštitu prava opštine da na osnovu ove Odluke a nakon njenog stupanja na snagu i dokaza o uplati naknade kod Uprave za nekretnine CG – PJ Rožaje, podnese zahtjev i preduzme sve druge potrebne radnje radi sprovođenja ove Odluke.

**Član 6**

Ova Odluka stupa na snagu osmog dana od dana objavljivanja u “Službenom listu CG-opštinski propisi”.

Broj:02-016/20-357

Rožaje, 04. 12. 2020.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s.r.